b'\n_START_ARTICLE_\nAPOEL F.C.\n_START_PARAGRAPH_\nAPOEL FC (gr\xc5\xa1ko \xce\x91\xce\xa0\xce\x9f\xce\x95\xce\x9b; \xce\x91\xce\xb8\xce\xbb\xce\xb7\xcf\x84\xce\xb9\xce\xba\xcf\x8c\xcf\x82 \xce\xa0\xce\xbf\xce\xb4\xce\xbf\xcf\x83\xcf\x86\xce\xb1\xce\xb9\xcf\x81\xce\xb9\xce\xba\xcf\x8c\xcf\x82 \xce\x8c\xce\xbc\xce\xb9\xce\xbb\xce\xbf\xcf\x82 \xce\x95\xce\xbb\xce\xbb\xce\xae\xce\xbd\xcf\x89\xce\xbd \xce\x9b\xce\xb5\xcf\x85\xce\xba\xcf\x89\xcf\x83\xce\xaf\xce\xb1\xcf\x82, Athlitikos Podosfairikos Omilos Ellinon Lefkosias - Atletski nogometni klub Grkov iz Nikozije) je ciprski nogometni klub iz Nikozije. Ustanovljen je bil 8. novembra 1926 in trenutno igra v 1. ciprski nogometni ligi._NEWLINE_APOEL je najuspe\xc5\xa1nej\xc5\xa1i ciprski nogometni klub, saj dr\xc5\xbei 25 naslovov dr\xc5\xbeavnega prvaka, 21 naslovov prvaka ciprskega pokala in 13 naslovov prvaka ciprskega superpokala. V evropskih tekmovanjih pa sta najuspe\xc5\xa1nej\xc5\xa1a rezultata dve uvrstitvi v Ligo prvakov. Prvi\xc4\x8d se je to zgodilo v sezoni 2009/10, ko je v kvalifikacijskih krogih odpravil ferski EB/Streymur (2-0, 3-0), srbski Partizan (2-0, 0-1) in danski Copenhagen (0-1, 3-1). V skupini pa je nato igral z angle\xc5\xa1kim Chelseajem, portugalskim Portom in \xc5\xa1panskim Atl\xc3\xa9ticom, kjer je dosegel \xc4\x8detrto mesto (3 remiji, 3 porazi). Drugi\xc4\x8d pa je v Ligi prvakov igral v sezoni 2011/12, ko je najprej v skupini z ruskim Zenitom, portugalskim Portom in ukrajinskim \xc5\xa0ahtarjem osvojil prvo mesto, nato bil v osmini finala po kazenskih strelih bolj\xc5\xa1i od francoskega Lyona, v \xc4\x8detrtfinalu pa ga je izlo\xc4\x8dil \xc5\xa1panski Real Madrid._NEWLINE_Doma\xc4\x8di stadion APOEL-a je GSP Stadion, ki sprejme 22,859 gledalcev. Barvi dresov sta rumena in modra. Nadimek nogometa\xc5\xa1ev je \xce\xa4hrylos ("Legenda").'